หุ้นสหรัฐปิดบวกแรง
ข้อมูลภาคอสังหาริมทรัพย์ช่วยดันตลาดหุ้นสหรัฐฯปิดบวกแรง ขณะที่ราคาน้ำมันพุ่งขึ้นต่อเนื่องหลังยุโรปเจออากาศหนาวเล่นงาน&nbsp;
3 ธ.ค. 2553

ข้อมูลภาคอสังหาริมทรัพย์ช่วยดันตลาดหุ้นสหรัฐฯปิดบวกแรง ขณะที่ราคาน้ำมันพุ่งขึ้นต่อเนื่องหลังยุโรปเจออากาศหนาวเล่นงาน 
ตัวเลขอันสดใสของภาคอสังหาริมทรัพย์ ส่งผลให้ตลาดหุ้นสหรัฐฯวานนี้(2ธ.ค.) ปิดในแดนบวกอย่างแรง แม้มีข้อมูลอันน่าผิดหวังจากภาคแรงงานก็ตามดัชนีหุ้นดาวโจนส์ เพิ่มขึ้น 106.63 จุด (0.95 เปอร์เซ็นต์) ปิดที่ 11,362.41 จุด แนสแดค เพิ่มขึ้น 29.92 จุด (1.17 เปอร์เซ็นต์) ปิดที่ 2,579.35 จุด เอสแอนด์พี เพิ่มขึ้น 15.46 จุด (1.28 เปอร์เซ็นต์) ปิดที่ 1,221.53 จุด 
ขณะที่ราคาน้ำมันพุ่งแตะระดับสูงสุดในรอบ 3 สัปดาห์ จากอากาศอันหนาวเย็นที่ปกคลุมยุโรปและข้อมูลทางเศรษฐกิจอันแข็งแกร่งในสหรัฐฯ  สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม เพิ่มขึ้น 1.25 ดอลลาร์ ปิดที่ 88.00 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมกราคม เพิ่มขึ้น 1.82 ดอลลาร์ ปิดที่ 90.69 ดอลลาร์ต่อบาร์เรล